ආයෝජන ප්‍රවර්ධන අමාත්‍යාංශය නිවේදනයක් නිකුත් කරමින් සඳහන් කළේ ඇතැම් පාර්ශව විසින් මේ පිළිබඳ අසත්‍ය ප්‍රචාර පතුරුවමින් සිටින බවයි. 1988 අංක 40 දරණ ඔට්ටු ඇල්ලීම සහ සූදු බදු පනත ශ්‍රී ලංකාව තුළ අඛන්ඩව ක්‍රියාත්මක වන අතර මෙම පනත යටතේ බදු ගෙවමින් කොළඹ නගරයේ ස්ථාන 4 ක මේ වනවිටත් සූදු ඇල්ලීමේ ව්‍යාපාර පවත්වාගෙන යන බව එම නිවේදනයේ සඳහන්.කෙසේ වෙතත් මාතර පැවති රැස්වීමකට එක්වෙමින් ආයෝජන ප්‍රවර්ධන අමාත්‍ය ලක්ෂ්මන් යාපා අබේවර්ධන ප්‍රශ්න කලේ මෙම ගැසට් නිවේදනයට විරුද්ධවන්නන් රේස් බුකි ඇතුළු ඔට්ටු තැබීමේ ව්‍යාපාරවලට විරුද්ධ නොවන්නේ මන්ද යන්නයි.